Source: http://docplayer.fi/3690239-Maksutase-ja-ulkomainen-varallisuusasema.html
Timestamp: 2018-05-27 22:28:18+00:00
Document Index: 13442556

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Maksutase ja ulkomainen varallisuusasema - PDF
1 Kansantalous 2014 Maksutase ja ulkomainen varallisuusasema Suomeen tuotiin pääomaa alkuvuodesta 2014, vaihtotase edelleen alijäämäinen Rahoitustaseen alkuvuotta leimasi nettomääräinen pääomantuonti, eli ulkomaiset sijoittajat sijoittivat enemmän Suomeen kuin suomalaiset sijoittivat ulkomaille. Vaihtotase pysyi alijäämäisenä alkuvuonna (tammi-toukokuu). Maksutaseessa ja ulkomaisessa varallisuusasemassa on siirrytty uuden maksutasekäsikirjan (BPM6) mukaiseen tilastointiin ja uudet aikasarjat on laskettu takautuvasti vuodesta 2006 alkaen. Tärkeimpiä aikasarjaan tehtyjä muutoksia on selostettu katsauksessa. Vaihtotase Vaihtotase oli vuoden ensimmäisellä neljänneksellä 2,0 mrd. euroa alijäämäinen. Alijäämä on täten kasvanut vuodentakaisesta, jolloin se oli 1,4 mrd. euroa. Alijäämä kasvoi lähes kaikissa vaihtotaseen alaerissä: kauppa- ja palvelutaseessa sekä tulojen uudelleenjaon tilillä. Toukokuussa vaihtotase oli 0,2 mrd. euroa alijäämäinen ja maksutaseen mukainen kauppatase oli 0,4 mrd. euroa ylijäämäinen. Vaihtotaseen 12 kuukauden liukuva summa oli 4,7 mrd. euroa alijäämäinen. Helsinki Tietoja lainattaessa lähteenä mainittava Tilastokeskus.
2 Suomen vaihtotase ja kauppatase, 12 kuukauden liukuva summa Rahoitustase ja ulkomainen varallisuusasema Pääomaa tuotiin Suomeen nettomääräisesti 15,4 mrd. euroa alkuvuonna 2014 (tammi-toukokuu). Pääoman tuonnista suurin osa selittyy suorien sijoitusten yritysjärjestelyillä. Suorien sijoitusten velat ulkomaille ovat kasvaneet 11,3 mrd. euroa samaan aikaan kun myös saamiset ulkomailta ovat kasvaneet 0,2 mrd. euroa. Osa pääoman tuonnista selittyy arvopaperisijoituksina Suomeen tuodulla pääomalla. Arvopaperivelkoina Suomeen tuotiin pääomaa 12,2 mrd. euroa, kun taas saamisina ulkomaille sijoitettiin 8,2 mrd. euroa. Suomalaisten rahalaitosten liikkeeseen laskemiin joukkovelkakirjalainoihin sijoitettiin 6,5 mrd. euroa ja valtion 5,6 mrd. euroa. Arvopapereiden arvonmuutokset ovat kasvattaneet arvopaperisaamisia 5,9 mrd. euroa ja velkoja 3,8 mrd. euroa kyseisellä periodilla. Toukokuussa 2014 Suomeen tuotiin pääomaa nettomääräisesti 1,1 mrd. euroa. Suorien sijoitusten saamiset ulkomailta kasvoivat 0,5 mrd. euroa, kun taas Suomen velat ulkomaille supistuivat 0,3 mrd. euroa. Arvopaperivelkoina Suomeen tuotiin pääomaa 2,9 mrd. euroa ja saman verran Suomesta sijoitettiin ulkomaille. Muina sijoituksina eli lainoina, talletuksina ja kauppaluottoina pääomaa tuotiin 2,4 mrd. euroa. Ulkomainen nettovarallisuus on supistunut 10,6 mrd. euroa alkuvuonna 2014 (tammi-toukokuu). Toukokuun 2014 lopussa nettovarallisuus oli 10,4 mrd. euroa, kun se tammikuun 2014 alussa oli vielä 21,0 mrd. euroa. Nettovarallisuuden supistuminen on seurausta siitä, että suomalaisten saamiset ulkomailta kasvoivat hitaammin kuin velat ulkomaille. Saamiset kasvoivat 29,6 mrd. euroa samaan aikaan kun velat kasvoivat 40,2 mrd. euroa. Saamiset kasvoivat pääasiassa arvopaperisijoitusten ja velat sekä arvopaperisijoitusten että suorien sijoitusten kasvun seurauksena. Toukokuun 2014 lopussa suomalaisilla oli saamisia ulkomailta 680,1 mrd. euroa ja velkoja ulkomaille 669,6 mrd. euroa. Vuoden 2013 maksutasetietoja tarkistetaan seuraavan kerran Kesäkuun 2014 tiedot julkistetaan
3 Ulkomainen nettovarallisuus 3
4 Sisällys 1. Uusien kansainvälisten tilastostandardien tuomat muutokset maksutasetilastointiin Vaihtotase Rahoitustase ja ulkomainen varallisuusasema...6 Taulukot Taulukko 1 Yhteenveto suuntaperiaatteen ja saamis/velka-periaatteen mukaisista virtaluvuista elokuussa Liitetaulukot Liitetaulukko 1. Suomen maksutase kuukausittain 2014, milj. euroa...10 Liitetaulukko 2. Suomen vaihtotase kuukausittain 2014, milj. euroa...10 Liitetaulukko 3. Ulkomaiset saamiset ja velat sijoituslajeittain kuukausittain 2014, milj. euroa...11 Liitetaulukko 4. Suomen maksutase 2014, milj. euroa...11 Kuviot Kuvio 1 Suomen vaihtotase...5 Kuvio 2 Suomen nettovarallisuus...7 Kuvio 3 Suorat sijoitukset Suomesta ulkomaille suuntaperiaatteen ja saamis/velka-periaatteen mukaan, suorien sijoitusten virta elokuussa Kuvio 4 Suorat sijoitukset ulkomailta Suomeen suuntaperiaatteen ja saamis/velka-periaatteen mukaan, suorien sijoitusten virta elokuussa Kuviot Liitekuvio 1. Suomen vaihtotase ja kauppatase...12 Laatuseloste: Suomen maksutase ja ulkomainen varallisuusasema
5 1. Uusien kansainvälisten tilastostandardien tuomat muutokset maksutasetilastointiin Suomessa siirrytään uuden maksutasekäsikirjan (BPM6) mukaiseen maksutaseen ja ulkomaisen varallisuusaseman tilastolaadintaan Uuden maksutasekäsikirjan mukainen tilastointi pyrkii kuvaamaan paremmin nykyistä taloudellista ympäristöä. Maksutaseuudistuksen keskeisimpiä muutoksia ovat esimerkiksi omistajuusperiaatteen mukainen kirjaustapa ja globaalien arvoketjujen parempi kuvaaminen. Globalisaation ja rahoitus-markkinoiden sääntelyn lieventymisen myötä maan rajat ylittävät pääoman liikkeet ovat tulleet aiempaa merkittävimmiksi. Myös yritysten omistus- ja rahoitusrakenteet ovat monimutkaistuneet. Nämä muutokset heijastuvat kaikkiin rahoitustaseen eriin ja tilastouudistus pyrkii osaltaan vastaamaan tähän haasteeseen. Tässä katsauksessa esitellään uuden maksutasekäsikirjan tärkeimmät muutokset maksutaseessa alaerittäin 1.1. Vaihtotase Uusien tilastostandardien tuomat muutokset vaihtotaseen yli-/alijäämään eivät olleet kovin suuria. Muutokset kirjauksissa näkyvät enemmän alaerien tasolla. Kuviossa 1 esitetään vaihtotaseen netto sekä vanhan että uuden tilastostandardin mukaisena. Kuvio 1 Suomen vaihtotase Tavarat ja palvelut Välityskauppa Uuden maksutasekäsikirjan mukaan välityskauppa kirjataan tavarakauppaan, kun se vanhan käsikirjan mukaisesti luokiteltiin palveluihin. Välityskaupan marginaali lasketaan välityskaupan myyntien ja ostojen erotuksena. Välityskauppa on jaoteltu Suomessa puhtaaseen välityskauppaan ja tehtaattomaan valmistuttamiseen 1). Näistä ensimmäinen kirjataan välityskauppaan ja jälkimmäinen palveluiden alle valmistuttamisen alaerään tuotannolliset palvelut. Välityskaupalla tarkoitetaan ilmiötä, jossa jokin yksikkö hankkii omistukseensa tavaroita ulkomailta ja myy ne edelleen samanlaisena ulkomaille ilman, että tavarat käyvät lainkaan Suomessa. Tehtaaton valmistuttaminen tarkoittaa toimintaa, jossa yrityksellä ei ole varsinaista valmistusta kotimaassa, mutta suunnittelu, tutkimus, tuotekehittely, hallinto ja markkinointi sijaitsevat kotimaassa. Yritys teettää varsinaisen tuotteen ulkomailla ja saa tuotteelle merkittävää lisäarvoa muun muassa tuotteen suunnittelusta sekä tutkimus- ja kehittämistyöstä. 1) Tehtaaton valmistuttaminen -käsite noudattaa YK:n The Impact of Globalization on National Accounts (2011) käsikirjan määritelmää. 5
6 Tuotannolliset palvelut Tuotannolliset palvelut luetaan palveluihin, eikä tavarakauppaan kuten aikaisemman käsikirjan mukaisesti. Tuotannollisissa palveluissa ainoastaan valmistuttamisprosessin marginaali eli valmistuspalvelun arvo sisältyy palveluiden vientiin. Kirjaukset tehdään taloudellisen omistusoikeuden perusteella. Aikasarjojen laskenta perustuu vastaisuudessa suuryrityksiltä saataviin tietoihin, Tullin ulkomaankauppatilastoon ja Tilastokeskuksen palveluiden ulkomaankauppa -tilastoon. Maksutaseen kuukausiennakossa lähteenä käytetään ainoastaan Tullin ulkomaankauppatietoja. Tuotannollisissa palveluissa on kyse siitä, että tavaroita lähetetään toiseen maahan edelleen jalostusta tai muokkausta varten ja ne palautetaan lähettävään maahan ilman, että tavaroiden omistajuus vaihtuu prosessissa Palveluiden alaerät Palveluiden alaerät ovat hieman muuttuneet: tuotannolliset palvelut sekä ylläpito- ja korjauspalvelut ovat omia alaeriänsä. Televiestintä, tietojenkäsittely- ja tietopalvelut erässä yhdistyvät aiemmin kahdessa alaerässä olleet nimikkeet. Posti- ja kuriiripalvelut sisältyvät kuljetuspalveluihin Välilliset rahoituspalvelut (FISIM) Uutena maksutasevaatimuksena on välillisten rahoituspalveluiden sisällyttäminen palveluihin. Välillisten rahoituspalveluiden vastaerä kirjataan ensitulon tilille. Välillisillä rahoituspalveluilla tarkoitetaan korkokatetta, joka syntyy, kun rahoituksen välittäjä veloittaa epäsuorasti tarjoamistaan rahoituspalveluista. Tällöin rahoituksen välittäjä veloittaa rahoituksen saajalta korkeampaa korkoa kuin se itse maksaa rahoituksen tarjoajalle Alustoimitukset Alustoimitustiedot kirjataan maksutaseessa tavanomaiseen tavarakauppatietoon. Alustoimituksiin luetaan muun muassa satamissa ja terminaaleissa hankitut tavarat ja polttoaineet Ensitulo ja tulojen uudelleenjako Ensitulon ja tulojen uudelleenjako korvaavat vanhan maksutasekäsikirjan mukaiset tuotannontekijäkorvaukset ja tulonsiirrot. Molemmilla tileillä luokitusta on tarkennettu: ensitulon tilillä on uusi alaerä muu ensitulo. Ensitulon tilillä on uutena eränä sijoitusrahastojen uudelleen sijoitetut voitot. Sijoitusrahastojen kasvuosuuksista saatuja voittoja ei makseta osinkoina osuudenomistajille, vaan sijoitetaan uudelleen ja tämä erä kirjataan vaihtotaseessa sijoitusrahastojen uudelleen sijoitettuihin voittoihin. Kansantalouden tilinpidossa tämä erä on kirjattu jo aiemmin, joten tältäkin osin maksutasetilasto lähestyy kansantalouden tilinpidon kirjauksia. Lisäksi ensitulon tiliin luetaan verot ja tuotepalkkiot, jotka aikaisemmin kuuluivat tulonsiirtoihin. 1.2 Rahoitustase ja ulkomainen varallisuusasema Rahoitustaseessa sekä ulkomaisessa varallisuusasemassa uudet kirjaustavat kasvattavat bruttomääräisiä saamisia ja velkoja. Sen sijaan ulkomaiseen nettovarallisuusasemaan uusien kirjaustapojen vaikutus oli pienempi. Oheisessa kuviossa esitetään ulkomainen nettovarallisuusasema sekä vanhan että uuden tilastostandardin mukaisena. 6
7 Kuvio 2 Suomen nettovarallisuus Suorat sijoitukset Rahoitustaseessa suurimmat muutokset näkyvät suorissa sijoituksissa (suorien sijoitusten määritelmä: Tilastouudistuksen myötä maksutase ja ulkomainen varallisuusasema -tilastossa suorat sijoitukset ilmoitetaan bruttomääräisenä saamis/velka-periaatteen mukaisesti. Lisäksi suorat sijoitukset julkaistaan omana tilastoalueenaan, Ulkomaiset suorat sijoitukset, jossa nämä sijoitukset esitetään netotettuina (ns. uudistettua suuntaperiaatetta noudattaen). Eriävistä esitystavoista johtuen tilastoissa esitetyt luvut eroavat toisistaan, mutta ovat kuitenkin yhtenevät. Maksutasetilaston rahoitustaseessa esitettyihin suorien sijoitusten lukuihin tilastouudistus vaikuttaa kasvattavasti. Tämä johtuu siitä, että suorat sijoitukset esitetään bruttomääräisinä saamis/velka-periaatteen mukaan aiempien netotettujen suuntaperiaatteen mukaisten lukujen sijaan. Saamis/velka-periaatteen mukaisissa luvuissa ei niin sanottuja käänteisiä sijoituksia huomioida. Vastaavasti suuntaperiaatteen mukaisissa luvuissa käänteiset sijoitukset otetaan huomioon ja sisaryrityseriä netotetaan aiempaa laajemmin, mikä vaikuttaa lukuihin supistavasti. Tilastovuodesta 2013 alkaen maksutasetilastossa julkaistaan suorien sijoitusten luvut bruttomääräisinä ja luvut ovat saatavilla myös tätä edeltävältä ajalta. Tilastouudistus aiheuttaa katkoksen suorien sijoitusten suuntaperiaatteen mukaiseen tilastointiin. Sisaryrityserät tilastoidaan uudistetun suuntaperiaatteen mukaisesti tilastovuodesta 2013 alkaen Ulkomaiset suorat sijoitukset -vuositilastossa, jonka ensimmäinen julkistus on Tilastovuotta 2013 edeltävältä ajalta Suomen Pankki on arvioinut uudistetun suuntaperiaatteen mukaiset pääomakannat sekä sisaryrityserät vuosille Kansainvälisen valuuttarahaston IMF:n CDIS-kyselyä (Coordinated Direct Investment Survey) varten. Vuoden 2008 osalta tiedot uudistetun suuntaperiaatteen mukaisista pääomakannoista ja sisaryrityseristä on esitetty Suomen Pankin BoF Online julkaisussa, jossa suoria sijoituksia koskevia tilastouudistuksia on myös käsitelty tarkemmalla tasolla. (http://www.suomenpankki.fi/fi/julkaisut/selvitykset_ja_raportit/bof_online/documents/bof_online_04_2011.pdf) Suuntaperiaatetta suositellaan sovellettavaksi suorien sijoitusten maittaisten ja toimialoittaisten tarkastelujen yhteydessä. Alla olevassa esimerkissä on tarkoitus havainnollistaa suuntaperiaatteen ja saamis/velka-periaatteen eroavaisuuksia suorien sijoitusten tilastoinnissa. Kuviossa 3 on esitetty suorat sijoitukset Suomesta ulkomaille sekä suuntaperiaatteen että saamis/velka-periaatteen mukaan elokuun 2013 virtalukujen avulla. Suomesta ulkomaille suuntautuvissa suorissa sijoituksissa konsernin emoyhtiö sijaitsee Suomessa. 7
8 Kuvio 3 Suorat sijoitukset Suomesta ulkomaille suuntaperiaatteen ja saamis/velka-periaatteen mukaan, suorien sijoitusten virta elokuussa 2013 Kuviossa 4 esitetään ulkomailta Suomeen suuntautuvat sijoitukset sekä suuntaperiaatteen että saamis/velka-periaatteen mukaan. Ulkomailta Suomeen suuntautuvissa suorissa sijoituksissa konsernin emoyhtiö sijaitsee ulkomailla. Kuvio 4 Suorat sijoitukset ulkomailta Suomeen suuntaperiaatteen ja saamis/velka-periaatteen mukaan, suorien sijoitusten virta elokuussa 2013 Taulukossa 1 esitetään yhteenveto elokuun 2013 luvuista. Suuntaperiaatteen mukaan suoria sijoituksia suuntautui ulkomailta Suomeen enemmän kuin Suomesta ulkomaille. Saamis/velka-periaatteen mukaan Suomen nettovelat ulkomaille kasvoivat. Netotettuna sekä suuntaperiaatteen että saamis/velka-periaatteen mukaiset luvut ovat yhtenevät, mutta esittävät saman asian eri näkökulmista. Taulukko 1 Yhteenveto suuntaperiaatteen ja saamis/velka-periaatteen mukaisista virtaluvuista elokuussa 2013 Suuntaperiaate OUTWARD 390 INWARD Netto Saamis/velka-periaate SAAMISET 536(=521+15) VELAT 582(= ) Netto -46 8
9 1.2.2 Arvopaperisijoitukset Sijoitustoiminnan kansainvälistyminen on lisännyt suomalaisten sijoittajien ulkomaisia sijoituksia ja toisaalta sijoituksia Suomeen. Lisäksi rahoitusinstrumenttien kehittyminen asettaa lisähaasteita tilastotuotannolle. Tässä uudistuksessa arvopaperisijoituksiin ei kuitenkaan tullut uusia kirjauskäytäntöjä. Arvopaperisijoitusten tilastointia maksutasetilastossa uudistettiin vuoden 2009 alussa ja tämä uudistus mahdollisti monien erittelyiden tekemisen arvopaperisijoituksista Johdannaiset Johdannaisten virtakirjauksissa on siirrytty nettokirjauksista bruttomääräisiin kirjauksiin tilastouudistuksen myötä, jonka vuoksi johdannaisten virroista eritellään saamiset ja velat. Käytännössä kaikki ulkomailta saadut johdannaisiin liittyvät maksut kirjataan vähentämään rahoitussaamisia ja ulkomaisille osapuolille maksetut maksut johdannaissopimuksiin liittyen vähentävät rahoitusvelkoja. Myöskään samalle osapuolelle maksettuja ja saatuja maksuja ei netoteta keskenään. Bruttomääräinen kirjaustapa kasvattaa rahoitussaamisiin ja -velkoihin liittyviä kokonaisvirtoja. Rahoitustaseen nettomääräiseen erään kirjaustavan muutoksella ei ole vaikutusta Muut sijoitukset Oma pääoma koostuu pääosin omistajien yritykseen sijoittamasta pääomasta. Tilastouudistuksen myötä oma pääoma jaotellaan noteerattuihin, noteeraamattomiin sekä muuhun omaan pääomaan. Muu oma pääoma koostuu omasta pääomasta, joka ei ole arvopaperimuotoista ja käsittää omistusosuudet sivuliikkeissä sekä muissa yksiköissä, joilla ei ole erillistä oikeushenkilöllisyyttä. Myös omistusosuudet kansainvälisissä järjestöissä luetaan mukaan muun oman pääoman erään. Muu oma pääoma tulee uutena lisäyksenä rahoitustaseen muihin sijoituksiin, johon ei ole aiemmin kirjattu omaan pääoman luettavia eriä Tilastouudistuksen myötä Kansainvälisen valuuttarahaston IMF:n myönnettyihin erityisnosto-oikeuksiin liittyvä vastaerä (Special Drawing Rights, SDRs) esitetään omana eränään rahoitustaseen muiden sijoitusten velkapuolella. 9
10 Liitetaulukot Liitetaulukko 1. Suomen maksutase kuukausittain 2014, milj. euroa 1. Vaihtotase 1.1 Tavarat 1.2 Palvelut 1.3 Ensitulo 1.4 Tulojen uudelleenjako 2. Pääomatase 3. Rahoitustase 3.1 Suorat sijoitukset 3.2 Arvopaperisijoitukset 3.3 Muut sijoitukset 3.4 Johdannaiset 3.5 Valuuttavaranto 4. Virheelliset ja tunnistamattomat erät Vuosi/kk 2013/ / / / / ) Luvut tulevat lopullisiksi yli kahden vuoden kuluttua tilastovuoden päättymisestä. 2) Taulukossa esitettävät arvot ovat nettovirtoja ajanjakson aikana. 3) Rahoitustase = saamiset - velat / Liitetaulukko 2. Suomen vaihtotase kuukausittain 2014, milj. euroa Tilikirjaus Tulot Menot 1. Vaihtotase 1.1 Tavarat 1.2 Palvelut 1.3 Ensitulo 1.4 Tulojen uudelleenjako 1. Vaihtotase 1.1 Tavarat 1.2 Palvelut 1.3 Ensitulo 1.4 Tulojen uudelleenjako Vuosi/kk 2013/ / / / / ) Luvut tulevat lopullisiksi yli kahden vuoden kuluttua tilastovuoden päättymisestä /
11 Liitetaulukko 3. Ulkomaiset saamiset ja velat sijoituslajeittain kuukausittain 2014, milj. euroa Vuosi/kk 2013/ / / / / /05 Tilikirjaus Saamiset Yhteensä Suorat sijoitukset Oma pääoma Muu pääoma Arvopaperisijoitukset Osakkeet ja sijoitusrahasto-osuudet Joukkovelkakirjalainat Rahamarkkinapaperit Muut sijoitukset Johdannaiset Valuuttavaranto Velat Yhteensä Suorat sijoitukset Oma pääoma Muu pääoma Arvopaperisijoitukset Osakkeet ja sijoitusrahasto-osuudet Joukkovelkakirjalainat Rahamarkkinapaperit Muut sijoitukset Johdannaiset Valuuttavaranto ) Luvut tulevat lopullisiksi yli kahden vuoden kuluttua tilastovuoden päättymisestä. Liitetaulukko 4. Suomen maksutase 2014, milj. euroa 1. Vaihtotase 1.1 Tavarat 1.2 Palvelut 1.3 Ensitulo 1.4 Tulojen uudelleenjako 2. Pääomatase 3. Rahoitustase 3.1 Suorat sijoitukset 3.2 Arvopaperisijoitukset 3.3 Muut sijoitukset 3.4 Johdannaiset 3.5 Valuuttavaranto 4. Virheelliset ja tunnistamattomat erät Vuosi kk:n liukuva summa 2014/ ) Luvut tulevat lopullisiksi yli kahden vuoden kuluttua tilastovuoden päättymisestä 2) Taulukossa esitettävät arvot ovat nettovirtoja ajanjakson aikana 3) Rahoitustase = saamiset - velat /
12 Kuviot Liitekuvio 1. Suomen vaihtotase ja kauppatase 12
13 Laatuseloste: Suomen maksutase ja ulkomainen varallisuusasema 1. Tilastotietojen relevanssi 1.1 Tietosisältö ja käyttötarkoitus Maksutasetilasto ja ulkomainen varallisuusasema muodostavat ulkomaisten tilastojen kokonaisuuden, joka kuvaa kansantalouden ulkoista tasapainoa sekä ulkomaisia saamis- ja velkavarantoja. Tilastoa voidaan käyttää analysoitaessa kansantalouden ulkoista tasapainoa, tai saamis- ja velkasuhteita, niiden rakennetta ja kehitystä, tai vertailtaessa niitä muihin maihin. Maksutaseella tarkoitetaan tilinpitoasetelmaa, joka kuvaa järjestelmällisesti kansantalouden ja muun maailman väliset liiketoimet tietyltä ajanjaksolta sekä reaalitalouden että rahoituspuolen näkökulmasta. Maksutasetilasto ja ulkomainen varallisuusasema ovat osa kansantalouden tilinpitojärjestelmää. Maksutase kattaa liiketoimet, jotka tehdään kansantalouteen kuuluvien talousyksiköiden (kotimaassa asuvien) ja muuhun maailman kuuluvien talousyksiköiden (ulkomailla asuvien) kesken. Maksutase koostuu vaihto-, pääoma- ja rahoitustaseesta. Ulkomaisen varallisuuden tilasto kuvaa rahoitustaseen pääomavirroista syntyneitä ulkomaisia saamis- ja velkavarantoja. Maksutaseen ja ulkomaisen varallisuuden tilastojen laadinnassa noudatetaan IMF:n maksutasekäsikirjan (6. painos vuodelta 2009) ohjeita ja suosituksia. Euroopassa maksutasetilastointia ohjeistavat Euroopan keskuspankki (rahoitustase) ja Eurostat (vaihtotase). Maksutasetilastointi perustuu Suomen lakisääteisiin velvoitteisiin tuottaa ja raportoida maksutasetilastoa Euroopan keskuspankille (EKP) (EKP:n suuntaviivat EKP/2011/23 ) ja Euroopan yhteisöjen tilastotoimistolle Eurostatille (Euroopan komission asetus N:o 555/2012) sekä Kansainväliselle valuuttarahastolle (IMF). Maksutasetta on julkaistu vuodesta 1922 lähtien, vuodesta 1948 maksutasetta on laadittu IMF:n maksutasekäsikirjan mukaisesti. 1.2 Keskeiset käsitteet ja luokitukset Maksutasetilaston järjestelmä käyttää kuvauksessaan seuraavia tilastoyksiköitä ja niiden ryhmittelyjä taloudellinen alue institutionaaliset yksiköt ja sektorit Suomessa asuva, Ulkomailla asuva (residence) virrat ja varannot Käytetyt luokitukset liittyvät tilastoyksiköihin: institutionaalinen yksikkö- ja sektoriluokitus rahoitusvaateiden luokittelu Maksutasetilaston keskeisiä käsitteitä ovat : Vaihtotase: Kuvaa ulkomaisten taloustoimien, kuten tavaroiden ja palvelujen ulkomaankaupan, ensitulojen ja tulojen uudelleenjaon, vaikutusta kansantuloon ja kansantalouden säästämisen ja investointien väliseen tasapainoon. Kauppatase: Kuvaa tavaroiden ulkomaankaupan tasapainoa viennin ja tuonnin osalta. Rahoitustase: Kuvaa vaihtotaseen alijäämän rahoitusta tai ylijäämän sijoittamista ulkomaille ja koostuu suorista sijoituksista, arvopaperisijoituksista, muista sijoituksista, johdannaisista sekä keskuspankin valuuttavarannon muutoksista. 13
14 Ulkomainen (netto)varallisuusasema: Kertoo rahoitussaamisten ja velkojen arvon ja rakenteen tilastointiajanjakson lopussa. 2. Tilastotutkimuksen menetelmäkuvaus Maksutasetilaston laatimiseen käytetään suoraa tiedonkeruuta ja muista taloustilastoista johdettua tietoa. Tullihallitus kerää tiedot tavaroiden ulkomaankaupasta sekä julkaisee ulkomaankauppatilastot. Tilastokeskus kerää tiedot palvelujen kansainvälisestä kaupasta, tulojen uudelleenjaosta ja pääomansiirroista. Tilastokeskus kerää yhteistyössä Suomen Pankin kanssa tiedot rahoitustaseen, pääomakorvausten ja ulkomaisen varallisuuden tilastointia varten. Seuraavaksi esitellään maksutaseen alaerien eri tietolähteet ja laadintamenetelmät. 2.1 Vaihtotase Kauppatase Maksutasetilastoinnissa tavarantuonnin arvot muutetaan Tullihallituksen ulkomaankauppatilaston cif-määräisistä tuonnin arvoista maksutaseen fob-määräisiksi arvoiksi, jolloin rahdin ja vakuutuksen osuus tavarantuonnista siirretään kuljetusmenoihin. Lisäksi Tullihallituksen ulkomaankauppatilaston tuontiin ja vientiin lisätään alustoimitukset, joihin kuuluvat muun muassa satamissa ja terminaaleissa hankitut tavarat ja polttoaineet. Maksutasetilastoinnin maittain jaetuissa tavarakauppatiedossa vienti on tilastoitu määrämaan mukaan, tuonti EU-alueelta lähetysmaan mukaan saakka ja alkuperämaan mukaan alkaen ja tuonti EU:n ulkopuolelta alkuperämaan mukaan. Tullihallitus kerää kaikki tavarakaupan tilastoinnissa tarvittavat tiedot. Tiedot Suomen kaupankäynnistä EU:n ulkopuolisten kanssa saadaan tullausjärjestelmästä. EU:n sisäisestä kaupasta tuojat ja viejät ilmoittavat kuukausittain EU:n Intrastat-järjestelmän mukaiset tilastotiedot tullilaitoksen aluehallintoon, joka tarkistaa ne ja toimittaa edelleen Tullihallitukselle Palvelut Palveluerissä käytetään Tilastokeskuksen keräämää tietoa matkailun, kuljetuksen ja ns. muiden palvelujen kaupan erilliskyselyistä. Palvelut, matkailu Matkailuerään tilastoidaan kaikki muut matkasta aiheutuvat menot kuin maiden väliset kuljetukset, jotka luetaan kuuluvaksi kuljetuserään. Matkailuerään kuuluviksi luetaan myös risteilyistä, kausi- ja rajatyöntekijöistä sekä ulkomaisesta opiskelusta ja sairaudenhoidosta aiheutuneet menot. Palvelut, kuljetus Kuljetuksista valtaosa on merikuljetusrahtimenoja ja alusten maksamia ahtaus-, satama-, väylä- ja luotsimenoja. Merikuljetusrahtitulot ovat suomalaisten varustamojen ulkomaisten tavaroiden kuljetuksista ansaitsemia tuloja. Vastaavat menot ovat ulkomaisille kuljettajille maksettuja merikuljetusmenoja. Huomattava kuljetustuloerä on ulkomaisilta matkailijoilta saatu kuljetustulo, joka jakautuu merikuljetustuloon ja lentokuljetustuloon. Vastaavat menot ovat suomalaisten ulkomaisille kuljetusyrityksille maksamia menoja. Palvelut, muut palvelut Muihin palveluihin luetaan vakuutus- ja rahoituspalvelut, posti- ja telekommunikaatiopalvelut, rakennuspalvelut, tietotekniikka- ja informaatiopalvelut, rojaltit ja lisenssimaksut, muut liike-elämän palvelut sekä henkilökohtaiset, kulttuuri- ja virkistyspalvelut. Tiedot ulkomaisista vakuutustuloista ja -menoista saadaan Finanssivalvonnan toteuttamasta vuosikyselystä. Kyselyssä ovat mukana kaikki Suomessa vakuutuksia myyvät yritykset. Tavaravakuutusta koskevat tiedot perustuvat pääosin Tullihallituksen määrävuosittain toteuttaman tavarakaupan rahti- ja vakuutuskyselyn tuloksiin. Lisäksi suomalaisilta yrityksiltä tiedustellaan palvelukyselyn yhteydessä niiden ulkomailta hankkimia vakuutuspalveluja. 14
15 2.1.3 Ensitulo: palkansaajakorvaukset ja pääomankorvaukset Tuotannontekijäkorvauksiin luettavat palkat ja palkkiot sisältävät maksut ammattipalveluista ja muut henkilökohtaiset palkat ja palkkiot sekä työnantajan sosiaalivakuutusmaksut. Nämä tiedot saadaan verottajan maksuunpanotilastosta ja rajoitetusti verovelvollisten aineistosta. Pääomakorvaukset tilastoidaan pääosin Tilastokeskuksen ja Suomen Pankin tekemien maksutasekyselyjen mukaisesti ja tiedot pääomakorvauksista laaditaan sijoituslajeittain Tulojen uudelleenjako Vastikkeettomat tulonsiirrot jaetaan yksityisiin ja julkisiin. Yksityisten tulonsiirtotietojen laadinnassa on käytetty apuna historiallista aineistoa, hallinnollista budjettitietoa, asiantuntija-arviota sekä muiden yksityisten tulonsiirtojen tapauksessa vakuutuspalveluja koskevaa kyselyä. Julkisten tulonsiirtojen ennakkotiedot kerätään Valtiokonttorista saatavista valtion kirjanpitotiedoista, ja vuoden lopussa Tilastokeskus tarkistaa ne tilinpäätösaineiston ja erityisselvitysten perusteella. Erityisselvityksiin käytetään EU:n Suomea koskevissa tilastoissaan ilmoittamia tukipalkkioiden ja muiden EU-maksujen tietoja Pääomatase Pääomansiirtojen tilastotiedot perustuvat Tilastokeskuksen käytössä oleviin hallinnollisiin aineistoihin, pääasiassa valtion tilinpäätökseen. Vaihtotaseen ja pääomataseen puuttuvien kuukausi- ja neljännesvuositietojen arviointi Palveluerien kuukausittaiset ennakkoarviot tehdään rakenteellisiin aikasarja- ja indikaattorimalleihin perustuvaa menettelyä käyttäen. Siinä estimoitavaa palvelukauppaa tarkastellaan osana koko ulkomaankauppaa. Neljännesvuosittaiset mallitulokset jaetaan kuukausille. Tietoja korjataan kahdessa vaiheessa, ensin neljännesvuosittain, kun saadaan tilastotiedot matkailusta, kuljetuksesta ja muista palveluista. Toinen revisio ajoittuu vuosittain syyskuuhun, kun muiden palvelujen vuosikyselyn tulokset valmistuvat. Pienten erien osalta, kuten palkkojen, yksityisten tulojen uudelleenjaon ja pääomansiirtojen, joissa tieto saadaan vuosittain, kuukausiarviot perustuvat pääsäännön mukaan edellisen vuoden tasoon, joka on jaettu tasan kuukausille. 2.3 Rahoitustase ja ulkomainen varallisuusasema Tilastokeskus kerää yhteistyössä Suomen Pankin kanssa tiedot rahoitustaseen ja pääomakorvausten virroista sekä ulkomaisten saamisten ja velkojen varantotiedoista. Maksutasekyselyjä on nykyään kolmentyyppisiä: 1. Tilastokeskuksen ulkomaisten rahoitussaamisten ja -velkojen kuukausi- ja vuosikyselyt, joilla kerätään tiedot saamisten ja velkojen varannoista ja niiden muutoksista (netto), arvostuseristä sekä vastaavista koroista ja osingoista sektoreittain. 2. Suomen Pankin tilinhoitajayhteisöille (kotimaiset arvopaperien säilyttäjät) suunnattu kuukausittainen arvopapereiden säilytyskysely. 3. Suomen Pankin kuukausikysely ulkomaisista arvopaperisaamisista ja -veloista. Lisäksi Suomen Pankki kerää tietoja maksutasetta varten myös EKP:n rahalaitosten ja sijoitusrahastojen tasetiedonkeruiden yhteydessä. Tilastointijärjestelmän perusperiaatteena on kysely suoraan tiedon lähteeltä eli sijoitus- tai rahoituspäätöksiä tekeviltä institutionaalisilta yksiköiltä. Maksutasekyselyt ovat luonteeltaan kokonaistutkimuksia, joista pienet yritykset on jätetty pois. Yrityssektorin kyselyjen kehikot määritellään Tilastokeskuksen yritys- ja yhteisörekisterin perusteella. Yritysrekisterissä on tiedot noin yhteisöstä sekä merkintä ulkomaalaisomistuksesta. Lisäksi rekisterissä on lisätietona luettelo yrityksistä, joilla on ulkomaisia tytäryrityksiä. Kehikkoja täydennetään verohallinnolta saatavien suurimman yrityksen tasetietojen sekä kyselyistä saatujen tietojen perusteella. Yrityssektorin maksutasekyselyihin otetaan mukaan sellaiset yritykset, joiden ulkomaisten 15
16 saamisten ja velkojen ennakoidaan näiden tietolähteiden perusteella olevan suurimpia. Käytännössä kuukausikyselyn piirissä on viime vuosina ollut noin yritystä ja vuosikyselyissä yhteensä noin yritystä. Rahalaitosten ja sijoitusrahastojen määritelmien ulkopuolelle jäävät muut rahoitussektorin toimijat valitaan maksutasekyselyihin Finanssivalvonnan tietojen, verohallinnon tasetietojen ja yritysrekisterin avulla samalla tavalla kuin yrityssektorin tapauksessa. 3. Tietojen oikeellisuus ja tarkkuus Maksutasetilastojen laadun ylläpitämiseksi ja parantamiseksi on kiinnitetty suurta huomiota käytännön kyselykehikkojen määrittelyyn ja rekisterien tarkkuuteen. Tilastointiin vaikuttavat rahoitusmarkkinoiden ja yrityssektorin institutionaaliset muutokset on pyritty ottamaan huomioon. Rahoitustaseessa työeläkelaitosten nopeasti kasvava ulkomainen sijoitustoiminta on muuttanut pääomanliikkeiden sektorirakennetta.yritysten ulkomailla olevat rahoituskeskukset lisäävät yritysten sisäisten, suoriin sijoituksiin tilastoitavien, lyhytaikaisten pääomanliikkeiden vaihtelua. Monikansallisten pankkikonsernien sisäiset pääomavirrat näkyvät erityisesti muissa sijoituksissa. Yrityskaupat aiheuttavat suuria heilahteluja niin suoriin sijoituksiin kuin arvopaperisijoituksiinkin. Tietojen oikeellisuutta ja tarkkuutta tarkastellaan säännöllisesti. Paljon otantavirhettä tärkeämpiä virhelähteitä ovat kehikkovirhe ja mittausvirhe. Kehikkovirhettä syntyy rekisterien jälkeenjääneisyydestä, kun kaikkia vastaajia ei löydetä, ja mittausvirhettä vastaajien tulkitessa väärin kyselyn tiedonantovaatimusta. Suomen tilastot ovat herkkiä juuri kehikko- ja mittausvirheiden suhteen, koska Suomessa on kansantalouden kokoon verrattuna erittäin suuria kansainvälisiä yrityksiä. Maksutaseen tilastovirhe Maksutaseen kahdenkertaisen kirjanpidon periaatteiden mukaisesti maksutaseen osatekijöiden, eli vaihtoja pääomataseen ja rahoitustaseen summa on nolla. Käytännössä loppusumma on yleensä positiivinen tai negatiivinen luku. Virheelliset ja tunnistamattomat erät kokonaisuutena ovat kaikkien maksutaseen erien virheiden ja puuttuvien tietojen nettosuure. Laskennallisesti virhetermillä saatetaan kirjausten yhteenlaskun loppusumma keinotekoisesti nollaksi, eli termi on itseisarvoltaan yhtä suuri mutta erimerkkinen kuin muutoin lopputuloksena oleva luku. Tilastovirhe on suhteellisesti suurempi kuukausi- ja neljännesvuositilastossa kuin vuositasolla, koska jälkimmäisessä tarkastelussa monet ajoituserot häviävät. Suurten kansainvälisten yritysten ulkomaiset liiketoimet aiheuttavat tilastoihin huomattavaa vaihtelua, ja niiden liiketoimien vastaerät eivät rahaliiton oloissa välttämättä tule näkyviin Suomen maksutasetilastossa. Lisäksi ajoituserot kirjauksissa saattavat näkyä suurina tilastovirheinä tai peräkkäisinä suurina erimerkkisinä tilastovirheinä. Vuosikyselyihin perustuvat tiedot arvioidaan tilastovuoden kuukausi- ja neljännesvuosiennakkotilastoihin. Siten tietojen saanti täydentyy ajan mittaan, mikä saattaa johtaa huomattaviin korjauksiin tilastoissa. Suurimmat korjaukset ovat johtuneet yritysten voitonjakotietojen ja uudelleen sijoitettuja voittoja koskevien tietojen saamisesta käyttöön vasta tilastovuotta seuraavan vuoden syksyllä. Tullihallitus korjaa kuukausittaisia ulkomaankauppatietoja vähitellen tilastovuotta seuraavan vuoden kevääseen saakka. Sen sijaan palvelujen ulkomaankaupan käsitteen ja tilastoinnin tarkentaminen on johtanut palveluerien tietojen merkittäviin tasotarkistuksiin 2000-luvun loppupuolella. 4. Julkaistujen tietojen ajantasaisuus ja oikea-aikaisuus Kuukausittainen maksutase julkaistaan noin 6 viikon kuluttua tilastokuukauden päättymisestä heti ulkomaankauppatilaston julkaisemisen jälkeen. Kunkin kuukausitiedotteen yhteydessä korjataan myös edellisen kuukauden tiedot. Kuukausitilastoihin arvioidaan neljännesvuosittain ja vuosittain kerättävät tiedot. Laajemmat vuositiedot valmistuvat noin 10 viikossa. Kuukausi- ja neljännesvuositietojen keskinäinen tarkennus- ja korjausrytmi on sovitettu yhteen. Vuositiedot suorien sijoitusten vuosikyselystä ja muiden palvelujen kyselystä valmistuvat tilastovuotta seuraavan vuoden syksyyn mennessä, kun kaikki perustiedot on saatu. EKP:n ja Eurostatin korjausrytmin mukaan suurimmat korjaukset tehdään aina maaliskuun ja 16
17 syyskuun lopussa. Tuolloin korjataan kaikki edellisen vuoden kuukausi- ja neljännesvuositiedot, jotta ne saadaan yhteneviksi korjattavien vuositason lukujen kanssa. Myös päättynyttä vuotta edeltävän vuoden tietoja korjataan. Luvut tulevat lopullisiksi yli kahden vuoden kuluttua tilastovuoden päättymisestä. 5. Tietojen saatavuus ja selkeys Maksutasetiedot julkaistaan Tilastokeskuksen verkkosivulla. Tilastokeskus julkistaa kuukausittain maksutasetiedotteen ja neljännesvuosittain hieman yksityiskohtaisemmat maksutaseen, ulkomaisen varallisuuden sekä ulkomaisen bruttovelan tiedot. Maksutaseen ja ulkomaisen varallisuusaseman vuosijulkaisu sisältää pitkiä aikasarjoja maksutaseen ja ulkomaisen varallisuuden eristä sekä ristiintaulukointeja sektoreittain ja vaateittain. Vaihtotaseen erien tiedot on vuosijulkaisussa luokiteltu yksityiskohtaisesti palveluerittäin. Kuukausitiedotteet julkaistaan Tilastokeskuksen verkkopalvelun kautta ensimmäistä kertaa Neljännesvuositiedot julkaistaan Tilastokeskuksen sivuilla alkaen ja vuositiedot alkaen. Neljännesvuositiedot ovat saatavilla Suomen Pankin verkkosivujen kautta saakka ja vuositiedot saakka 6. Tietojen vertailukelpoisuus Maksutasetilastoa laaditaan kansainvälisten tilastostandardien ja IMF:n maksutasekäsikirjan (6. painos vuodelta 2009) mukaisesti, mikä takaa tilaston vertailukelpoisuuden. Sekä OECD että IMF ovat julkaisseet uudistetut tilastointistandardinsa. Uusien standardien mukaisten tilastojen julkaisu Suomessa alkoi kesällä Vanhojen standardien mukaiset maittaiset ja toimialoittaiset kanta- ja virtatiedot ovat saatavilla Suomen Pankin verkkosivujen kautta neljännesvuositietojen osalta saakka ja vuositiedot saakka. 7. Selkeys ja yhtenäisyys Maksutase ja ulkomainen varallisuusasema ovat osaksi muista tilastoista johdettu tilasto. Lähdetilastojen ja maksutaseen välillä on eroja muun muassa tiettyjen erien laskennoista tai käsitteiden määritelmistä johtuen. Esimerkkinä tällaisesta erästä on tavaroiden ulkomaankauppa. 17
18 Kansantalous 2014 Lisätietoja Mira Malhotra Pauliina Turunen Vastaava tilastojohtaja: Leena Storgårds Lähde: Maksutase ja ulkomainen varallisuusasema, Tilastokeskus Asiakaspalaute: Tietopalvelu ja viestintä, Tilastokeskus puh ISSN (pdf) Julkaisutilaukset, Edita Publishing Oy puh
Kansantalous 2017 Maksutase ja ulkomainen varallisuusasema 2016, marraskuu Vaihtotase ylijäämäinen marraskuussa Vaihtotase oli marraskuussa 0,2 miljardia euroa ylijäämäinen Tavaroiden ja palveluiden viennin
Kansantalous 2016 Maksutase ja ulkomainen varallisuusasema 2016, syyskuu Vaihtotase alijäämäinen syyskuussa, ulkomainen varallisuusasema positiivinen Vaihtotase oli syyskuussa 0,2 miljardia euroa alijäämäinen
Kansantalous 2015 Maksutase ja ulkomainen varallisuusasema Marraskuussa 2014 vaihtotase ylijäämäinen, pääomaa vietiin nettomääräisesti Marraskuussa 2014 vaihtotase lievästi ylijäämäinen, tavarakaupan viennin
Suomen maksutase ja ulkomainen varallisuusasema
Kansantalous 2014 Suomen maksutase ja ulkomainen varallisuusasema Syyskuussa 2014 vaihtotase ylijäämäinen, viennin arvo kasvoi Syyskuussa 2014 vaihtotase ylijäämäinen, tavarakaupan viennin arvo kasvoi
Kansantalous 2015 Maksutase ja ulkomainen varallisuusasema Vaihtotase alijäämäinen maaliskuussa 2015, pääomaa tuotiin nettomääräisesti Vaihtotase oli 0,6 miljardia alijäämäinen maaliskuussa 2015 ylijäämäisestä
Kansantalous 2016 Maksutase ja ulkomainen varallisuusasema Vaihtotase alijäämäinen, pääomaa vietiin nettomääräisesti Vaihtotase oli alijäämäinen joulukuussa 2015 Tavaroiden vienti joulukuussa laski vuoden
Kansantalous 2018 Maksutase ja ulkomainen varallisuusasema 2017, marraskuu Vaihtotase lievästi ylijäämäinen marraskuussa, tavaraviennin arvo kasvoi Vaihtotase oli 0,1 miljardia euroa ylijäämäinen marraskuussa.
Kansantalous 2016 Maksutase ja ulkomainen varallisuusasema 2016, helmikuu Vaihtotase lievästi ylijäämäinen, nettovarallisuusasema negatiivinen Vaihtotase oli lievästi ylijäämäinen helmikuussa 2016. Tavaroiden
Kansantalous 2017 Maksutase ja ulkomainen varallisuusasema 2017, elokuu Vaihtotase ylijäämäinen elokuussa, pääomaa virtasi nettomääräisesti Suomesta ulkomaille Vaihtotase oli 0,2 miljardia euroa ylijäämäinen
Kansantalous 2017 Maksutase ja ulkomainen varallisuusasema 2017, toukokuu Vaihtotase ylijäämäinen toukokuussa, tavaraviennin arvo kasvoi Vaihtotase oli 1,0 miljardia euroa ylijäämäinen toukokuussa Maksutaseen
Kansantalous 2017 Maksutase ja ulkomainen varallisuusasema 2017, huhtikuu Viennin arvo kasvoi huhtikuussa, pääomaa virtasi nettomääräisesti Suomesta ulkomaille Vaihtotase oli 0,7 miljardia euroa alijäämäinen
Kansantalous 2014 Maksutase ja ulkomainen varallisuusasema Arvopaperisijoitukset ulkomaille kasvoivat vuoden 2014 toisella neljänneksellä Korjaus. Julkistuksen lukuja korjattu 18.9.2014. Korjatut luvut
Kansantalous 2016 Maksutase ja ulkomainen varallisuusasema 2016, 3. vuosineljännes ja lokakuu Vaihtotase tasapainossa kolmannella neljänneksellä, pääomaa virtasi Suomeen nettomääräisesti Vaihtotase oli
Kansantalous 2014 Maksutase ja ulkomainen varallisuusasema Vaihtotase lievästi ylijäämäinen kolmannella neljänneksellä, tavaratuonti laskussa Korjaus. Julkistusta korjattu 7.1.2015. Korjaukset on merkitty
Kansantalous 2017 Maksutase ja ulkomainen varallisuusasema 2017, 2. neljännes Vaihtotaseen alijäämä pieneni, ulkomainen nettovarallisuusasema heikkeni Vaihtotaseen alijäämä pieneni toisella neljänneksellä
Kansantalous 2017 Maksutase ja ulkomainen varallisuusasema 2016, 4. neljännes ja 2017, tammikuu Vaihtotase alijäämäinen neljännellä neljänneksellä, vuoden 2016 alijäämä kasvoi edellisvuodesta Vaihtotase
Kansantalous 2016 Maksutase ja ulkomainen varallisuusasema Vienti laski neljännellä neljänneksellä, ulkomainen nettovarallisuusasema supistui Vaihtotase oli lievästi ylijäämäinen vuoden 2015 viimeisellä
Kansantalous 2017 Maksutase ja ulkomainen varallisuusasema 2017, 3. neljännes Vaihtotase ylijäämäinen, ulkomainen nettovarallisuusasema negatiivinen Vaihtotase kääntyi 1,3 miljardia euroa ylijäämäiseksi
Maksutase ja ulkomainen varallisuusasema 2015
Kansantalous 2016 Maksutase ja ulkomainen varallisuusasema 2015 Vaihtotase alijäämäinen vuonna 2015 Ulkomainen nettovarallisuusasema positiivinen Vaihtotaseen alijäämä supistui 0,9 miljardiin euroon vuonna